 ماسڪو (ويب ڊيسڪ) روس اعلان ڪيو آهي ته  هن عالمي انٽرنيٽ جي متبادل انٽرنيٽ جو سموري ملڪ ۾ ڪامياب تجربو ڪيو آهي. ان تجربي جا تفصيل ڳجها آهن پر روس جي مواصلات وزارت موجب عام واهپيدارن کي ڪا به تبديلي محسوس ناهي ٿي. هاڻ ان جي نتيجن کي صدر پيوٽن جي سامهون پيش ڪيو ويندو. ماهر ڪجهه ملڪن جي انٽرنيٽ تائين پهچ ختم ڪرڻ جي رجحان تي ڳڻتي جو شڪار آهن. هي به پڙهي سگھو ٿا:هواوي گوگل جي مشهور ايپس جو متبادل متعارف ڪرائڻ لاءِ تيار…! يونيورسٽي آف سري جي ڪمپيوٽر سائنسدان پروفيسر ايلن ووڊوارڊ جو چوڻ آهي ته “افسوس جي ڳالهه آهي ته روس جو ان سفر طرف رخ حڪومتي انٽرنيٽ کي ٽوڙڻ طرف هڪ قدم آهي. آمراڻا ملڪ جيڪي چاهين ٿا ته اهي شهرين جي انٽرنيٽ پهچ کي ڪنٽرول ڪري سگھن اهي چين ۽ ايران طرف ڏسندا آهن جيڪي اڳ کان ائين ڪري چڪا آهن. “ان جو مطلب اهو آهي ته ماڻهو ان بابت ڳالهائڻ تائين به پهچ حاصل نه ڪري سگھندا انهن ملڪن ۾ڇا  هلي رهيو آهي ۽ اهي پنهنجو پاڻ ۾ ئي رهندا. هڪ مقامي انٽرنيٽ ڪيئن ڪم ڪندي آهي؟ هي به پڙهي سگھو ٿا:ميسيجنگ ايپ ٽو ٽوڪ جاسوسي جو ذريعو قرار…! ان قدم جو مقصد روس جي پنهنجي نيٽ ورڪ کي پنهنجي عالمي هم منصب سان واسطي کي محدود ڪرڻ ۽ انٽرنيٽ تائين شهرين جي پهچ تي ڪنٽرول ڪرڻ آهي. پروفيسر ووڊ وارڊ موجب ان سان آءِ ايس پيز (انٽرنيٽ سروس فراهم ڪندڙ) ۽ ٽيلي ڪميونيڪيشن ڪمپنين کي پنهنجي حدن ۾ هڪ وڏي انٽرنيٽ جوڙي ڏيڻ ۾ مدد ملندي جيئن هڪ وڏي ڪمپني ڪندي آهي.